Kvinnerett

Kvinnerett er dels en rettsvitenskapelig disiplin og dels en del av den tverrfaglige kvinneforskningen som handler om å beskrive, forklare og forstå kvinners rettslige stilling. Norske juridiske miljøer hadde en viktig rolle i utviklingen av kvinnerett som fag fra 1970-tallet. I 1975 ble faget etablert ved Universitetet i Oslo, med Tove Stang Dahl som sentral pådriver. I 1978 fikk faget en egen avdeling ved Universitetet i Oslo, Avdeling for kvinnerett ved Institutt for offentlig rett. Kvinnerett slik ordet brukes i Norden omfatter, men er ikke begrenset til, feministisk rettsteori.

Litteratur
Kvinnerett I. Tove Stang Dahl (red.). Universitetsforlaget, 1985 
Kvinnerett II. Tove Stang Dahl (red.). Universitetsforlaget, 1985 

Kategori:Rettsvitenskap etter rettsområde
Kategori:Kvinneforskning